SL Uradni list Evropske unije C 278/17

Objava vloge za spremembo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2007/C 278/08)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9 in členom 17(2)

„LAGUIOLE“

ES št.: FR/PDO/117/0120/18.02.2004

ZOP (X) ZGO ( )

1. Spremenjena postavka v specifikaciji proizvoda

Ime proizvoda Opis proizvoda Geografsko območje Dokazilo o poreklu Metoda pridobivanja Povezava Označevanje Nacionalne zahteve Drugo [navedite]

2. Vrsta sprememb(-e)

Sprememba enotnega dokumenta ali povzetka Sprememba specifikacije registrirane ZOP ali ZGO, za katero še nista bila objavljena enotni dokument ali povzetek Sprememba specifikacije, ki ne zahteva spremembe objavljenega enotnega dokumenta (člen 9(3) Uredbe (ES) št. 510/2006) Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Sprememba(-be)

Geografsko območje:

Razširitev geografskega območja na tri občine departmaja Cantal: Fridefont, Maurines in Saint-Martial, ki ustrezajo naravnim in človeškim merilom za to označbo.

Metoda pridobivanja proizvoda:

Metoda pridobivanja se dopolni z naslednjimi odstavki:

„Koncentracija mleka z delnim odstranjevanjem vode pred usirjenjem je prepovedana.

Razen mlečnih surovin je mleku, tudi med proizvodnim postopkom, dovoljeno dodati samo naslednje sestavine, proizvodne dodatke ali aditive: sirilo, dokazano neškodljive kulture bakterij, kvasovk in plesni ter sol.

Shranjevanje mlečnih surovin, proizvodov med proizvodnim postopkom, sirnine ali svežega sira na temperaturi pod ničlo je prepovedano.

Shranjevanje svežega sira in sira med zorenjem v prilagojeni atmosferi je prepovedano.“

Uporaba obdelovalnih postopkov in aditivov za sire je bila določena s splošnimi predpisi.

Vendar se je izkazalo, da lahko nove tehnike, med katerimi jih nekaj zadeva obdelavo in aditive (npr. mikrofiltracija, delna koncentracija mleka ali encimi, ki povzročajo zorenje), vplivajo na značilnosti sirov z označbo porekla. Kot nezdružljivi z ohranjanjem bistvenih značilnosti proizvodov z ZOP so se izkazali zlasti nekateri encimski dodatki.

Zato se je pojavila potreba, da se v specifikacijah proizvodov z označbo porekla v razdelku Metoda pridobivanja natančno opredelijo trenutni postopki pri obdelavi in aditivih, uporabljenih v mleku in med proizvodnjo sirov, ter se tako prepreči, da bi prihodnji postopki, ki ne bi bili urejeni s predpisi, vplivali na značilnosti sirov z označbo.

POVZETEK

UREDBA SVETA (ES) št. 510/2006

„LAGUIOLE“

ES št.: FR/PDO/117/0120/18.02.2004

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Institut National de l'origine et de la qualité (INAO) Naslov: 51, rue Anjou F-75008 Paris Telefon: (33) 153 89 80 00 Telefaks: (33) 153 89 80 60 E-naslov: info@inao.gouv.fr

2. Vlagatelj:

Naziv: Syndicat de Défense et de Promotion du fromage de Laguiole Naslov: Coopérative fromagère Jeune Montagne Route de Saint Flour F-12210 Laguiole Telefon: (33) 565 44 35 54 Telefaks: (33) 565 44 47 57 E-naslov: coop.jm@wanadoo.fr Sestava: proizvajalci/predelovalci ( X ) drugo ( )

3. Vrsta proizvoda:

Skupina 1.3: Siri

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime: „Laguiole“

4.2 Opis: Sir, izdelan iz kravjega mleka, s stiskanim in nekuhanim testom ter debelo posušeno skorjo, obdelano s krtačo; valjaste oblike; premer od 30 do 40 cm, višina 40 cm, teža od 25 do 50 kg; po popolni izsušitvi najmanj 45 % maščobe in najmanj 58 % suhe snovi.

Testo je rumene barve, belkasta in svetlo oranžna skorja pa med zorenjem postane jantarjevo rjava.

Trženje „Laguiole râpé“ (ribanega sira Laguiole) je prepovedano.

Če se sir prodaja po predpakiranju, mora imeti vsak kos obvezno tudi del skorje, ki je značilna za sir s to označbo.

4.3 Geografsko območje: Okrog šestdeset občin na planoti Aubrac, porazdeljenih med departmaje Aveyron, Cantal in Lozère.

Departma Aveyron

Okrožje Rodez:

— Kanton Entraygues-sur-Truyère: občine v Entraygues-sur-Truyère (desni breg reke Lot in levi breg reke Truyère, proti njunemu sotočju);

— Kanton Espalion: občine Castelnau-de-Mandailles, Le Cayrol, Espalion (desni breg reke Lot) in Saint-Côme-d'Olt (desni breg reke Lot);

— Kanton Estaing: občine Coubisou, Estaing in Le Nayrac;

— Kantoni Laguiole, Saint-Amans-des-Cots in Saint-Chély-d'Aubrac;

— Kanton Saint-Geniez-d'Olt: občine Aurelle-Verlac, Pomayrols, Prades-d'Aubrac, Sainte-Euladie-d'Olt (desni breg reke Lot) in Saint-Geniez-d'Olt (desni breg reke Lot);

— Kanton Sainte-Geneviève-sur-Argence.

Okrožje Millau:

— Kanton Campagnac: Saint-Laurent-d'Olt (desni breg reke Lot).

Departma Cantal

Kanton Chaudes-Aigues: občine Anterrieux, Chaudes-Aigues, Deux-Verges, Espinasse, Fridefont, Jabrun, Lieutadès, Maurines, Saint-Martial, Saint-Rémy-de-Chaudes-Aigues, Saint-Urcize in La Trinitat.

Departma Lozère

Okrožje Mende:

— Kanton Aumont-Aubrac: občine Aumont-Aubrac, La Chaze-de-Peyre, Fau-de-Peyre in Sainte-Colombe-de-Peyre;

— Kanton Fournels: občine Brion, Chauchailles, Fournels, La Fage-Montivernoux, Noalhac, Saint-Laurent-de-Veyrès in Termes;

— Kanton Marvejols: občina Saint-Laurent-de-Muret;

— Kanton Nasbinals;

— Kanton Saint-Chély-d'Apcher: občini La Fage-Saint-Julien in Les Bessons;

— Kanton Saint-Germain-du-Teil: občine Les Hermaux, Les Salces, Trélans, Saint-Germain-du-Teil in Saint-Pierre-de-Nogaret;

— Kanton La Canourgue: Canilhac (desni breg reke Lot) in Banassac (desni breg reke Lot).

4.4 Dokazilo o poreklu: Vsak gospodarski subjekt izpolni „izjavo o usposobljenosti“, ki jo registrirajo službe INAO in ki temu organu omogoča ugotavljanje istovetnosti vseh gospodarskih subjektov. Ti morajo imeti za INAO na voljo registre in vse dokumente, potrebne za nadzor porekla, kakovosti ter razmer za proizvodnjo mleka in sirov.

Pri nadzoru značilnosti proizvoda z zaščiteno označbo porekla se izvaja analitični in organoleptični preskus, katerega namen je zagotoviti kakovost in značilne lastnosti preskušenih proizvodov.

4.5 Metoda pridobivanja: Pridobivanje mleka ter proizvodnja in zorenje sira morajo potekati znotraj geografskega območja.

Dovoljeni sta samo pasmi goveda simmental française in aubrac.

Krave se krmijo, razen ob izrednih podnebnih razmerah, s krmo, proizvedeno na geografskem območju: poleti vsaj 120 dni pašne trave, pozimi vsaj 30 % sena in silaža iz predhodno posušene trave; krave molznice je prepovedano krmiti s koruzno silažo.

Povprečna proizvodnja mleka na kravo na kmetiji ne sme presegati 6 000 litrov na leto.

Razen mlečnih surovin je mleku, tudi med proizvodnim postopkom, dovoljeno dodati samo naslednje sestavine, proizvodne dodatke ali aditive: sirilo, dokazano neškodljive kulture bakterij, kvasovk in plesni ter sol.

Proizvaja se izključno iz polnomastnega surovega kravjega mleka, ki mu je najpozneje 48 ur po prvi molži dodano sirilo (usirjanje poteka na temperaturi med 30 in 35 °C); sirnina se razdrobi in postavi v stiskalnico, v kateri poteka prvo zorenje: v tem času je treba sir vsaj petkrat obrniti. Po drugem drobljenju se sirnina posoli in nadeva v oblikovala, v katerih poteka drugo, dolgo in postopno stiskanje. Zorenje poteka v hladnih in vlažnih kleteh pri temperaturi med 6 in 12 °C in traja najmanj 4 mesece.

4.6 Povezava: Korenine proizvodnje sira v tej regiji segajo v 4. stoletje. V 12. stoletju sta aubraška in bonnevalska opatija uredili proizvodnjo sira, da bi s tem „podaljšali“ poletno proizvodnjo mleka in tako zagotovili prehrano romarjev pozimi; posnemali so ju okoliški kmetje. V predstavah iz njegove dežele sir spominja na enega od kamnov, iz katerih so zgrajeni stebri romanskih cerkva v Centralnem masivu. Podobno kot te se je sir porodil iz strasti ljudi na romarski poti v Santiago de Compostela. Leta 1897 so se hribovski pridelovalci združili v Sindikatu za prodajo, ki se je leta 1939 preoblikoval v Sindikat za zaščito, ta pa je leta 1961 dosegel dodelitev označbe.

Aubraška regija se ponaša z zelo značilnimi potezami (vrsta tal in ostro podnebje, visoka nadmorska višina in naravne reliefne omejitve). Po zaslugi bogatega in aromatičnega rastlinja, ki ga je na tem področju v izobilju, daje živina veliko mleka izrazitega okusa. Ohranile so se metode in spretnosti nekdanjih pridelovalcev, s čimer se je zagotovila tradicionalna proizvodnja ter predvsem počasno in temeljito zorenje v hladnih in vlažnih kleteh.

4.7 Nadzorni organ:

Naziv: Institut National de l'origine et de la qualité (INAO) Naslov: 51, rue Anjou F-75008 Paris Telefon: (33) 153 89 80 00 Telefaks: (33) 153 89 80 60 E-naslov: info@inao.gouv.fr

Francoski nacionalni inštitut za označbe porekla (INAO) je javna upravna ustanova s statusom civilnopravne osebe, ki deluje pod pokroviteljstvom francoskega ministrstva za kmetijstvo.

INAO skrbi za nadzor nad razmerami, v katerih poteka proizvodnja proizvodov z zaščiteno označbo porekla.

Če se ne upošteva razmejitev geografskega območja ali kateri od pogojev proizvodnje, se prepove uporaba imena zaščitene označbe porekla v kakršni koli obliki in za kakršen koli namen.

Naziv: Direction Générale de la Concurrence, de la Consommation et de la Répression des Fraudes (DGCCRF) Naslov: 59, Boulevard Vincent Auriol F-75703 Paris Cedex 13 Telefon: (33) 144 87 17 17 Telefaks: (33) 144 97 30 37 E-naslov: C3@dgccrf.finances.gouv.fr

DGCCRF je služba francoskega ministrstva za gospodarstvo, finance in industrijo.

4.8 Označevanje: Poleg imena označbe in navedbe „označba porekla“, ki morata biti izpisana s črkami, katerih velikost ne sme biti manjša od dveh tretjin velikosti največjih črk pri označevanju, je sire z označbo treba označiti še z znakom s kratico INAO. Če je znak natisnjen s črnilnim žigom, mora biti na obodu vsakega sira odtisnjen vsaj dvakrat.

Pod nekaterimi pogoji sta dovoljeni tudi navedbi „buron“ in „fermier“.

Sira se označi tudi z reliefnim žigom, ki je odtisnjen na siru in je sestavljen iz podobe laguiolskega bika ter besede „Laguiole“.

Označevanje se lahko nadomesti z neposrednim žigosanjem skorje sira.

(1) UL L 93, 31.3.2006, str. 12.